Document ID: 32004R1808

REGOLAMENT TAL-KUMMISSJONI (KE) Nru 1808/2004
tat-18 ta' Ottubru 2004
li jemenda r-Regolament (KE) Nru 2138/97 li jiddelimita ż-żoni omoġenji tal-produzzjoni taż-żejt taż-żebbuġa
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill Nru 136/66/KEE tat-22 ta' Settembru 1966 dwar l-istabbiliment tal-organizzazzjoni komuni tas-suq taż-żjut u x-xaħmijiet (1),
Wara li kkunsidrat ir-Regolament tal-Kunsill (KEE) Nru 2261/84 tas-17 ta' Lulju 1984 li jistabbilixxi regoli dettaljati għall-għoti ta’ għajnuna għall-produzzjoni taż-żejt taż-żebbuġa u ta’ għajnuna lill-organizzazzjonijiet tal-produtturi taż-żejt taż-żebbuġa (2), u b'mod partikolari l-Artikolu 19 tiegħu,
Billi:
(1)
L-Artikolu 18 tar-Regolament (KEE) Nru 2261/84 jistipula li l-livelli ta’ produzzjoni taż-żebbuġ u taż-żejt għandhom jiġu ffissati skont żoni omoġenji ta’ produzzjoni abbażi taċ-ċifri pprovduti mill-Istati Membri produtturi.
(2)
Id-delimitazzjoni taż-żoni ta’ produzzjoni ġiet stabbilita fl-Anness għar-Regolament tal-Kummissjoni (KE) Nru 2138/97 (3). Għal raġunijiet amministrattivi u strutturali, jeħtieġ li jiġu mmodifikati ż-żoni omoġenji tal-produzzjoni fil-Greċja, fi Spanja u fl-Italja għas-sena tas-suq 2003/2004.
(3)
Il-miżuri pprovduti f’dan ir-Regolament huma skont l-opinjoni tal-Kumitat ta’ Ġestjoni għaż-Żjut u x-Xaħmijiet,
ADOTTAT DAN IR-REGOLAMENT:
Artikolu 1
L-Anness għar-Regolament (KE) Nru 2138/97 għandu jiġi emendat kif ġej:
1)
fil-punt A, il-partijiet li jirrigwardaw il-provinċji ta' “Brescia”, “Perugia”, “Lecce”, “Catanzaro” u “Messina” għandhom jinbidlu, rispettivament, bit-testi li jidhru fl-Anness għal dan ir-Regolament;
2)
il-punt C għandu jiġi emendat kif ġej:
a)
taħt l-intestatura “Νομός Ζακύνθου”, il-muniċipalità ta' “Μαχαιράδου” għandha titneħħa miż-żona nru 2 u tiżdied maż-żona nru 3;
b)
taħt l-intestatura “Νομός Ημαθίας”, il-muniċipalità ta' “Φυτείας” għandha titneħħa miż-żona nru 1 u tiżdied maż-żona nru 2;
c)
taħt l-intestatura “Νομός Κιλκίς”, il-muniċipalità ta' “Βαφειοχωρίου” għandha titneħħa miż-żona nru 2 u tiżdied maż-żona nru 1;
d)
taħt l-intestatura “Νομός Κορινθίας”, il-muniċipalità ta' “Κορφιώτισσας” għandha titneħħa miż-żona nru 8 u tiżdied maż-żona nru 1;
e)
taħt l-intestatura “Νομός Λασηθίου”,
-
il-muniċipalitajiet ta' “Λακωνίων”, “Αγίου Ιωάννη”, “Καλαμαύκα”, “Ζήρου”, “Παπαγιαννάδων”, “Χανδρών”, “Λιθίνων”, “Ορεινού”, “Πεύκων”, “Σχινοκαψάλων”, “Χρυσοπηγής”, “Αγίου Γεωργίου”, “Κατσιδονίου”, “Μαρωνιάς”, “"Πισκοκεφάλου”, “Σητείας”, “Αγίου Στεφάνου”, “Σταυροχωρίου”, “Σταυρωμένου” u “Προυσσού” għandhom jitneħħew miż-żona nru 2 u jiżdiedu maż-żona nru 1,
-
il-muniċipalitajiet ta' “Μεσελέρων” u “Πρίνων” għandhom jitneħħew miż-żona nru 1 u jiżdiedu maż-żona nru 2, u
-
il-muniċipalità ta' “Αγίου Σπυρίδωνα” għandha tiżdied maż-żona nru 1;
f)
taħt l-intestatura “Νομός Πρέβεζας”, il-muniċipalità ta' “Ριζών” għandha titneħħa miż-żona nru 2 u tiżdied maż-żona nru 7;
3)
fil-punt D, taħt l-intestatura “Comunidad autónoma: Aragón”, il-muniċipalità ta' “La Portellada” għandha tiddaħħal fiż-żona nru 4 tal-provinċja ta' “Teruel”.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali ta' l-Unjoni Ewropea.
Għandu japplika mill-1 ta' Novembru 2003.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 18 ta' Ottubru 2004.

Labels: 18
17
6